संतों की परंपरा में और नारी निन्दा में पहला नाम कबीर का .यों तो कबीर बड़े क्रान्तिकारी और बहुत संवेदनशील थे,इतने कि चक्की चलती देख रो पड़ते थे. पर इस ओर कभी उनकी दृष्टि नहीं गई कि कि संसार के बंधनों में नारी भी उतना ही छटपटाती होगी ,जितना कि पुरुष .क्योंकि ईश्वर ने दोनों को समान रूप से मन,आत्मा और इन्द्रियाँ दे कर सिरजा है और दोनों एक ही पथ के सहयात्री हैं. नारी को ठगिनी,पापिनी ,डाकिनी-नागिनी कह कर वे क्या कहना चाहते हैं?यही न कि पुरुष उससे बचे.एक प्रश्न उनसे पूछने का मन होता है- 'जो तू सच में पुरुष कहाया,नारी देह से काहे आया?"